ওয়ালী (প্রশাসনিক উপাধি)
ওয়ালী (আরবি: والي) হচ্ছে একটি প্রশাসনিক উপাধি, যা মুসলিম বিশ্বে (খিলাফতসমূহ এবং উসমানীয় সাম্রাজ্যসহ) প্রশাসনিক বিভাগের গভর্নরদের মনোনীত করতে ব্যবহৃত হয়েছিল। আরব বা মুসলিম সংস্কৃতি দ্বারা প্রভাবিত কিছু দেশে এটি এখনও ব্যবহার করা হয়। একজন ওয়ালি যে বিভাগটি পরিচালনা করে তাকে বলা হয় উইলায়াহ আর উসমানীয়রা বলে, "বেলায়েত"। উপাধিটি বর্তমান ফিলিপাইনের মুসলিম সংখ্যাগরিষ্ঠ স্বায়ত্তশাসিত অঞ্চল বাংসামোরোর আনুষ্ঠানিক প্রধানকেও নির্দেশ করে।